Sedert Die Heuwels Fantasties se gelyknamige debuutalbum in 2010 vrygestel is, het hulle een van die min “alternatiewe” Afrikaanse groepe geword wie se musiek vir ’n breë gehoor toeganklik was.
Nou het hulle ’n versameling van hul grootste treffers, met die gepaste titel Alles van die beste vrygestel; dit bestaan uit ’n CD en ’n DVD met die onderskeie titels Liedjies vir die laserskyf en Beelde vir die beeldradio. Wanneer laas het ’n mens van ’n laserskyf en ’n beeldradio gehoor?
As jy ’n aanhanger van Die Heuwels Fantasties is, moet jy beslis ’n plan maak om hierdie album by jou versameling te voeg. Indien nie, moet jy dalk eers na ’n paar snitte luister voordat jy besluit of jy dit gaan doen.